smcproject/ml-wiki-sentences huggingface dataset:
ലൈഫ് മിഷൻ - സമ്പൂർണ്ണ പാർപ്പിട സുരക്ഷാ പദ്ധതി.
ആർദ്രം മിഷൻ - പൊതുജനാരോഗ്യ സ്ഥാപനങ്ങളുടെ പുരോഗതിക്കായുള്ള ദൗത്യം.
വിദ്യാകിരണം മിഷൻ - പൊതുവിദ്യാഭ്യാസ നിലവാരം ഉയർത്താനുള്ള ദൗത്യം.
കേരള പുനർനിർമ്മാണ പദ്ധതി - പ്രളയാനന്തര കേരളത്തിന്റെ പുനർനിർമ്മാണ ദൗത്യം.
ഹരിതകേരളം മിഷൻ
മണ്ണ്-ജല സംരക്ഷണം(ജല സമൃദ്ധി), മാലിന്യ സംസ്കരണം, പരിസ്ഥിതി സംരക്ഷിത കാർഷിക വികസനം എന്നീ മൂന്ന് ഉപദൗത്യങ്ങളാണ് ഈ മിഷന് കീഴിൽ ഉൾപ്പെ‌ടുന്നത്.
ഇനി ഞാനൊഴുകട്ടെ, തെളിനീരൊഴുകും നവകേരളം, നീരുറവ്, പച്ചതുരുത്ത് തുടങ്ങിയവ പദ്ധതികളാണ്.
ലൈഫ് മിഷൻ
Livelihood, Inclusion and Financial Empowerment Mission (LIFE Mission)
അടുത്ത വർഷങ്ങൾക്കുള്ളിൽ കേരളത്തിലെ എല്ലാ ഭൂരഹിതർക്കും ഭൂരഹിത-ഭവനരഹിതർക്കും ഭവനം പൂർത്തിയാക്കാത്തവർക്കും നിലവിലുള്ള പാർപ്പിടം വാസയോഗ്യമല്ലാത്തവർക്കും സുരക്ഷിതവും മാന്യവുമായ പാർപ്പിട സംവിധാനം ഒരുക്കി നൽകുക എന്നതാണ് സമ്പൂർണ്ണ പാർപ്പിട സുരക്ഷാപദ്ധതി (ലൈഫ്) യുടെ ലക്ഷ്യം.
ഭൂമിയുള്ള ഭവനരഹിതർ.
ഭവനനിർമ്മാണം പൂർത്തിയാക്കാൻ കഴിയാത്തവർ/ വാസയോഗ്യമല്ലാത്ത ഭവനം ഉള്ളവർ.
പുറമ്പോക്കിലോ, തീരദേശമേഖലയിലോ, തോട്ടം മേഖലയിലോ താത്ക്കാലിക ഭവനം ഉള്ളവർ.
ഭൂരഹിത-ഭവനരഹിതർ.
എന്നിവരാണ് ലൈഫ് പദ്ധതിയുടെ ഗുണഭോക്താക്കൾ.
ആർദ്രം മിഷൻ
പൊതുജനാരോഗ്യ പുരോഗതിക്കായുള്ള ദൗത്യമാണിത്.
എല്ലാവർക്കും താങ്ങാവുന്നതും പ്രാപ്യവും സമഗ്രവും ഗുണനിലവാരമുള്ളതുമായ ആരോഗ്യ സേവനങ്ങൾ ലഭ്യമാക്കുന്നത് വഴി സുസ്ഥിര വികസന ലക്ഷ്യങ്ങൾ കൈവരിക്കുകയാണ് ആർദ്രം മിഷന്റെ ലക്ഷ്യം.
രോഗം, ചികിത്സ എന്ന രീതിയിൽ നിന്ന് മാറി ആരോഗ്യം, സൗഖ്യം എന്ന ആശയത്തിന് പ്രചരണം നൽകുകയും, തദ്ദേശ സ്ഥാപനങ്ങളുടെ നേതൃത്വത്തിൽ ആരോഗ്യകരമായ ജീവിതം പ്രോത്സാഹിപ്പിക്കാനുള്ള ജനകീയ ഇടപെടലുകൾ നടത്തുകയുമാണ് ആർദ്രം മിഷൻ രണ്ടാം ഘട്ടത്തിൽ പ്രധാനമായും ഉദ്ദേശിക്കുന്നത്.
രണ്ടാം ഘട്ടത്തിൽ വിഭാവനം ചെയ്തിരിക്കുന്ന 10 പദ്ധതികളിൽ സുപ്രധാനങ്ങളായ മൂന്ന് പദ്ധതികളുടെ ഉദ്ഘാടനം മുഖ്യമന്ത്രി 2022 മെയ് 17ന് നിർവഹിച്ചു.
വൺ ഹെൽത്ത്, വാർഷിക ആരോഗ്യ പരിശോധനാ പദ്ധതി, കാൻസർ നിയന്ത്രണ പദ്ധതി എന്നിവയാണവ.
ഈ പദ്ധതികൾ ആരോഗ്യ മേഖലയ്ക്ക് കരുത്താകുമെന്ന് ആരോഗ്യ മന്ത്രി വീണ ജോർജ് അഭിപ്രായപ്പെട്ടു.
വിദ്യാകിരണം മിഷൻ
പൊതുവിദ്യാഭ്യാസ നിലവാരം ഉയർത്താനുള്ള ദൗത്യം.
ആദ്യ ഘട്ടത്തിൽ പൊതുവിദ്യാഭ്യാസ സംരക്ഷണയജ്ഞം എന്നായിരുന്നു പേര്.
പൊതുവിദ്യാഭ്യാസ സംരക്ഷണ യജ്ഞം എന്ന ആശയം ഏതാണ്ട് പൂർത്തീകരിച്ചതിനാലും ഇനി ഗുണമേന്മാ വിദ്യാഭ്യാസത്തിന് ഊന്നൽ നൽകേണ്ടതിനാലും വിദ്യാഭ്യാസ മിഷന്റെ പേര് 'വിദ്യാകിരണം' എന്ന് പുനർനാമകരണം ചെയ്തത്.
കേരള പുനർനിർമ്മാണ പദ്ധതി(Rebuild Kerala Initiative)
പ്രളയാനന്തര കേരളത്തിന്റെ പുനർനിർമ്മാണം ലക്ഷ്യമിടുന്ന ദൗത്യമാണിത്.
സാങ്കേതിക മികവുകൾ ഉറപ്പുവരുത്തുകയും, പ്രകൃതി സൗഹൃദമായ നിർമ്മാണ രീതികൾ സ്വീകരിക്കുകയും, സമയബന്ധിതമായി തന്നെ നിർമ്മാണ പ്രവർത്തനങ്ങൾ പൂർത്തിയാക്കുകയും ചെയ്യുക എന്ന കാഴ്ചപ്പാടിന്റെ അടിസ്ഥാനത്തിലാണ് കേരള പുനർനിർമ്മാണ പദ്ധതി (Rebuild Kerala Initiative ) ക്ക് കേരള സർക്കാർ രൂപം നൽകിയിരിക്കുന്നത്.
തകർന്ന വീടുകൾ, റോഡുകൾ, മറ്റു പൊതു സൗകര്യങ്ങൾ തുടങ്ങിയവ സാധാരണ നിലയിലേക്ക് കൊണ്ട് വരുന്ന ജോലികൾ ബന്ധപ്പെട്ട വകുപ്പുകൾ തന്നെയാണ് നിർവഹിച്ചു വരുന്നത്.
വരും കാലത്തേ മുന്നിൽ കണ്ടുകൊണ്ടുള്ള ദിർഘകാല പദ്ധതികളാണ് ആർ കെ ഐ ആവിഷ്‌കരിച്ചു നടപ്പിലാക്കുന്നത്.
നവകേരളം കർമ്മപദ്ധതി 2 - മലപ്പുറം ജില്ല
കേരള സംസ്ഥാന സർക്കാർ നിലവിൽ നടപ്പിലാക്കി കൊണ്ടിരിക്കുന്ന വികസന കർമ്മപദ്ധതിയാണ് നവകേരളം കർമ്മപദ്ധതി 2.
സംസ്ഥാനതല  മിഷന് കീഴിൽ കേരളത്തിലെ 14 ജില്ലകളിലും ജില്ലാ കോർഡിനേറ്റർമാരുടെ നേതൃത്വത്തിൽ പ്രവർത്തനങ്ങൾ തുടർന്ന് വരുന്നു.
നവകേരളം കർമ്മപദ്ധതി 2, മലപ്പുറം ജില്ലാ മിഷന്റെ ഓഫീസ് മലപ്പുറം സിവിൽസ്റ്റേഷനിലെ ആസൂത്രണ സമിതി സെക്രട്ടറിയേറ്റിൽ സ്ഥിതിചെയ്യുന്നു.
നവോദയം ഗ്രന്ഥശാല, നീരാവിൽ ഇംഗ്ലീഷ് വിലാസം https://ml.wikipedia.org/wiki/Navodayam_Library
കൊല്ലം കോർപ്പറേഷനിലെ നീരാവിൽ വാർഡിൽ സ്ഥിതി ചെയ്യുന്ന ഗ്രന്ഥശാലയാണ് നവോദയം ഗ്രന്ഥശാല.
നിരവധി പ്രമുഖരായ സാംസ്കാരിക പ്രവർത്തകരുടെയും കലാകാരന്മാരുടെയും സന്ദർശനവും സഹകരണവും കൊണ്ട് ശ്രദ്ധേയമാണ് ഈ ഗ്രന്ഥാലയം.
30,000ത്തിലേറെ പുസ്തകവും ബഹുനില  മന്ദിരവും ഓപ്പൺ എയർ ഓഡിറ്റോറിയവും സ്വന്തമായുണ്ട്.
നീരാവിൽ ഒളിവിൽ കഴിയുമ്പോൾ തെക്കൻ തിരുവിതാംകൂറിലെ കർഷകത്തൊഴിലാളി പ്രസ്ഥാനത്തിന്റെ നേതാവായിരുന്ന സി.എസ്. ഗോപാലപിള്ളയുടെ പ്രോത്സാഹനത്തിൽ ഒരുകൂട്ടം യുവാക്കൾ വാടക കടമുറിയിൽ രൂപീകരിച്ച ഗ്രന്ഥശാല 2024 ൽ എഴുപത്തഞ്ചാം വാർഷികം ആഘോഷിച്ചു.
വൈദ്യകലാനിധി കെ.പി. കരുണാകരൻ വൈദ്യർ പ്രഥമ പ്രസിഡന്റും കെ. സുലൈമാൻ സെക്രട്ടറിയുമായിരുന്നു.
വിദ്യാഭ്യാസ മന്ത്രിയായിരിക്കെ എം.എ. ബേബി കല്ലിടൽ നിർവഹിച്ച ബഹുനില മന്ദിരം നാടിന്‌ സമർപ്പിച്ചത് ഗായകൻ കെ. ജെ. യേശുദാസായിരുന്നു.
പത്മവിഭൂഷൺ ഉസ്താദ് അലി അക്ബർഖാൻ ഗ്രന്ഥശാലാ രജതജൂബിലി ആഘോഷത്തിന്‌ എത്തിയിരുന്നു.
ഉസ്താദിനെ ഗ്രാമസദസ്സിന് അന്ന് പരിചയപ്പെടുത്തിയത് ടി. പത്മനാഭനായിരുന്നു .
ഗ്രന്ഥശാല സന്ദർശിച്ച പ്രമുഖർ കൊല്ലം നീരാവിൽ വച്ച് 2000-മാണ്ടിൽ നടന്ന ഒരു കച്ചേരിയിൽ നിന്ന് പത്മവിഭൂഷൺ ഉസ്താദ് അലി അക്ബർഖാൻ കെ.ജെ.യേശുദാസ് പാരീസ് വിശ്വനാഥൻ സുഭാഷിണി അലി പാരീസ് വിശ്വനാഥൻ നീരാവിൽ നവോദയത്തിൽ 2014 ജൂലൈ 19 ന് പുരസ്കാരങ്ങൾ പ്രവർത്തന മികവിന് കേരള സ്റ്റേറ്റ് ലൈബ്രറി കൗൺസിലിന്റെ ഏറ്റവും വലിയ പുരസ്‌കാരമായ ഇ.
എം.എസ് അവാർഡ് മികച്ച സാംസ്‌കാരിക പ്രവർത്തനത്തിനുള്ള സമാധാനം വി.പരമേശ്വരൻ അവാർഡ് ജില്ലാ ലൈബ്രറി കൗൺസിലിന്റെ ജില്ലയിലെ മികച്ച ഗ്രന്ഥശാലയ്ക്കുള്ള പ്രഥമ പുത്തൂർ സോമരാജൻ അവാർഡ് കൊല്ലം കോർപ്പറേഷൻ പരിധിയിൽ തുടർച്ചയായി എ പ്ലസ് നേടുന്ന ഗ്രന്ഥശാലയ്ക്കുള്ള കോർപ്പറേഷൻ പാരിതോഷികവും ഉപഹാരവും അവലംബം ↑ https://keralakaumudi.com/news/news.php?id=1447140 u=local-news ↑
നാട്ടാന പരിപാലന ചട്ടം
കേരളത്തിൽ ആനയുടെ പരിപാലനവുമായി ബന്ധപ്പെട്ട് ജനനംമുതൽ മരണംവരെയുള്ള കാര്യങ്ങൾ നിയന്ത്രിക്കുന്നതിന് കേരള സർക്കാർ പുറത്തിറക്കിയിട്ടുള്ള നിയമങ്ങളാണ് നാട്ടാന പരിപാലന ചട്ടങ്ങൾ .
വന്യജീവി പരിപാലന നിയമത്തിലെ വ്യവസ്ഥകൾക്കനുസരിച്ചാണ് നാട്ടാന പരിപാലന ചട്ടങ്ങൾ  രൂപപ്പെടുത്തിയിരിക്കുന്നത്.
2003ൽ നിലവിൽവന്ന ചട്ടങ്ങൾ 2012ൽ ചില മാറ്റങ്ങളോടെ പുതുക്കി വിജ്ഞാപനംചെയ്തിട്ടുണ്ട്.
ആനകളെ വളർത്തുമ്പോൾ പാലിക്കേണ്ട വിവിധങ്ങളായ കാര്യങ്ങളെപ്പറ്റിയുള്ള വിശദമായ മാർഗനിർദ്ദേശങ്ങൾ കേരള സർക്കാർ പുറത്തിറക്കുകയുണ്ടായി.
ആനയ്ക്ക് അസുഖമോ പരിക്കോ ഗർഭമോ ഉണ്ടെങ്കിൽ ഉടമയെ പാപ്പാൻ അറിയിക്കണം.
അധികവായനയ്ക്ക് http://www.forest.kerala.gov.in/images/ce/ce7.pdf Archived 2021-04-30 at the Wayback Machine http://www.moef.nic.in/sites/default/files/2.pdf ↑ ↑ ↑
നാട്ടു നാട്ടു (ചലച്ചിത്ര ഗാനം)
രൗദ്രം രണം രുധിരം എന്ന തെലുഗു ചിത്രത്തിലെ ഗാനമാണ് നാട്ടു നാട്ടു .
ഈ ഗാനത്തിന് 2023ൽ ഒർജിനൽ സോംഗ് വിഭാഗത്തിലെ ഓസ്കാർ പുരസ്കാരം ലഭിച്ചു.
എം എം കീരവാണിയാണ് പാട്ടിന്റെ സംഗീത സംവിധായകൻ.
ചന്ദ്രബോസ് ആണ് വരികൾ എഴുതിയത്.
കാലഭൈരവ, രാഹുൽ സിപ്ലിഗുഞ്ജ് എന്നിവർ ചേർന്നാണ് ‘നാട്ടു നാട്ടു’ ആലപിച്ചത്.
ഒരു വിരുന്നുചടങ്ങിൽ, നൃത്തം ചെയ്യാനറിയില്ലെന്നതിന്റെ പേരിൽ പരിഹസിക്കപ്പെടുന്ന ഗോണ്ട് യുവാക്കളായ കഥാപാത്രങ്ങൾ നാടൻ നൃത്തം അവതരിപ്പിക്കുന്നതാണ് നാട്ടു നാട്ടു' എന്ന പാട്ടിലെ രംഗം. 'നിങ്ങൾക്ക് നാടൻ നൃത്തം അറിയാമോ' എന്ന് ബ്രിട്ടീഷുകാരനോട് പ്രധാന കഥാപാത്രങ്ങളും യുദ്ധവീരന്മാരുമായ ഗോണ്ട് യുവാക്കൾ തിരിച്ചു ചോദിക്കുന്നിടത്തുനിന്നാണ് ഈ ഗാനം തുടങ്ങുന്നത്.
'നാടൻ നൃത്തമോ, അതെന്താണ്?
'
എന്ന ബ്രിട്ടീഷുകാരന്റെ ചോദ്യത്തിനുത്തരമായി ചടുലതാളത്തിൽ അവർ നൃത്തം തുടങ്ങുന്നു.
പുരസ്കാരങ്ങൾ ഗോൾഡൻ ഗ്ലോബ് പുരസ്കാരം 2023ൽ ഒർജിനൽ സോംഗ് വിഭാഗത്തിലെ ഓസ്കാർ പുരസ്കാരം അവലംബം ↑ Thapliyal, Adesh (10 March 2023).
"A Brief History of South Indian Kuthu and Teenmaar Music in 10 Songs".
Pitchfork.
Retrieved 30 March 2023.
പുറത്തേക്കുള്ള കണ്ണികൾ Naatu Naatu (full video version) യൂട്യൂബിൽ Naatu Naatu (lyrical) യൂട്യൂബിൽ Naatu Naatu (Telugu lyric) Archived 2023-06-06 at the Wayback Machine
നായാടിക്കളി ഇംഗ്ലീഷ് വിലാസം https://ml.wikipedia.org/wiki/Nayadikkali This article does not cite any sources .
Find sources: "നായാടിക്കളി" – news · newspapers · books · scholar · JSTOR ( 2009 ഫെബ്രുവരി ) ( Learn how and when to remove this message ) നായാടിക്കളി, ഉത്രാളിക്കാവിൽ നിന്നും
വള്ളുവനാട്ടിലും പരിസരപ്രദേശങ്ങളിലും ദേവീക്ഷേത്രങ്ങളിലെ പൂരങ്ങളോടനുബന്ധിച്ച് പാണൻ സമുദായക്കാരായ പുരുഷന്മാർ നടത്തിവന്നിരുന്ന ഒരു കളിയാണ്‌ നായാടിക്കളി.
കാട്ടിൽ നായാടാൻ പോകുന്നവരുടെ വേഷം കെട്ടി ഇവർ വീടുകൾതോറും ചെന്നാണ് പാട്ടുപാടിയുള്ള ഈ കളി നടത്തുന്നത്.
വാദ്യോപകരണങ്ങളും വേഷവിധാനങ്ങളും
രണ്ട് മുളവടികളാണ്‌ വാദ്യോപകരണങ്ങൾ.
ഒന്നു നീണ്ടതും മറ്റേത് കുറിയതുമായിരിക്കും.
നീണ്ട വടി ഇടത്തേ കക്ഷത്തിൽ ഉറപ്പിച്ച് ചെറിയ വടി കൊണ്ട് അതിൽ താളം കൊട്ടുന്നു.
അതിന്ന് ചേർന്ന മട്ടിൽ പാട്ടുകൾ പാടി കളിക്കും.
നായാടികളുടേതാണ് വേഷം.
തോളിൽ ഒരു വലിയ മറാപ്പ് കെട്ടിത്തൂക്കിയിരിക്കും.
കൂടാതെ  ഇട്ടിങ്ങലിക്കുട്ടി എന്നു വിളിക്കുന്ന, മരംകൊണ്ടുള്ള, ഒരു ചെറിയ പ്രതിമയും ഇവർ കയ്യിൽ കരുതിയിരിക്കും.
ഒരുകൈകൊണ്ട് ഈ പാവയെ നിലത്ത് തുള്ളിച്ചുകൊണ്ടുള്ള  ഒരുതരം പാവകളിയും ഇവരുടെ പ്രകടനത്തിന്റെ ഭാഗമായിരുന്നു.
കളിയോടൊപ്പം പാട്ടുകളുമുണ്ടാവും.
പാട്ടുകൾ അപ്പപ്പോൾ അവർ തന്നെ നിർമ്മിച്ചെടുക്കുന്നവയാകാം.
വിഷയം സാധാരണയായി നായാട്ടു വിശേഷങ്ങളായിരിക്കും.
അപ്പപ്പോൾ  ചെല്ലുന്ന വീടുകളിലെ ഗൃഹനാഥന്മാരെയും മറ്റും പുകഴ്ത്തുന്ന പാട്ടുകളുമുണ്ടാകാം.
കളി കഴിയുമ്പോൾ വീടുകളിൽ നിന്ന് ഇവർക്ക് അരിയും നെല്ലും തുണികളും സമ്മാനങ്ങളായി കിട്ടും.
ഒടുവിൽ പൂരദിവസം ഇവർ ക്ഷേത്രങ്ങളിലെത്തി അവിടെയും വിസ്തരിചു കളിക്കും.
നായാട്ടുവിളി
നായാട്ടിനെ ചുറ്റിപ്പറ്റി ഇവർ അവതരിപ്പിക്കാറുള്ള "നായാട്ടു വിളി"‍ വളരെ രസകരമാണ്‌.
പക്ഷേ അത് പ്രത്യേകം സമ്മാനങ്ങൾ ഉറപ്പായാൽ മാത്രമേ കളിച്ചു കണ്ടിട്ടുള്ളൂ.
നായാട്ടിനു തയ്യാറാകാൻ തമ്പുരാന്റെ നിർദ്ദേശം കിട്ടുന്നതു മുതൽ  ആളെക്കൂട്ടുന്നതും  സംഘം ചേരുന്നതും  കാട്ടിലേക്കു പോകുന്നതും കാടിളക്കുന്നതും കാട്ടുജന്തുക്കളെ ഓടിച്ചു കുടുക്കുന്നതും ഒടുവിൽ വെടിവെച്ചും അമ്പെയ്തും അവയെ വീഴ്ത്തുന്നതും അവയുടെ ദീനരോദനവുമൊക്കെ വളരെ തന്മയത്വത്തോടെ അവർ ശബ്ദങ്ങളിലൂടേയും വാക്കുകളിലൂടെയും വരച്ച് വയ്ക്കും.
ഏകാഭിനയത്തിന്റെ ഏറ്റവും ശക്തമായ ഒരു മാതൃകയാണ്‌ ഇത്.
കേരളത്തിൽ നിലനിന്നിരുന്ന നായാട്ടിനേയും നായാട്ടിലെ ആചാരങ്ങളെയും നായാട്ടു വിളിയെയും കുറിച്ചു പ്രതിപാദിക്കുന്ന പുരാരേഖയാണ് നായാട്ടുവിധി ഗ്രന്ഥവരി .
നാരായണ ഭട്ടതിരി ഇംഗ്ലീഷ് വിലാസം https://ml.wikipedia.org/wiki/Narayana_Bhattathiri നാരായണ ഭട്ടതിരി സ്വതന്ത്ര മലയാളം കമ്പ്യൂട്ടിങ്ങ് കൂട്ടായ്മയുടെ 2014 വാർഷിക മീറ്റപ്പിൽ (തിരുവനന്തപുരം)
മലയാളത്തിലെ പ്രമുഖ കാലിഗ്രാഫിക് ആർട്ടിസ്റ്റാണ് നാരായണ ഭട്ടതിരി (Narayana Bhattathiri) .
തിരുവനന്തപുരം ഫൈൻ ആർട്സ് കോളേജിൽ നിന്ന്  ചിത്രകലയിൽ പഠനം പൂർത്തിയാക്കിയ ഭട്ടതിരി കഴിഞ്ഞ 30 വർഷമായി നിരവധി വാരികകളിലും മറ്റുമായി അനേകതരത്തിലുള്ള വ്യത്യസ്തമായ മലയാളം ടൈറ്റിലുകൾ ചെയ്തിട്ടുണ്ട്.
കലാകൗമുദിയിലും പിന്നീട് മലയാളം വാരികയിലും പ്രവർത്തിച്ച ഭട്ടതിരി ഇപ്പോൾ വിവിധ പ്രസിദ്ധീകരണങ്ങൾക്കുവേണ്ടി ഡിസൈൻ ജോലികൾചെയ്യുന്നു .
നിലവിൽ തിരുവനന്തപുരം വഴുതക്കാട്ട് താമസം.
ഭാര്യ: മിനി.
മക്കൾ: അപ്പു, രാമു.
അവലംബം Narayana Bhattathiri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നാഷണൽ മ്യൂസിയം ഓഫ് ഹെൽത്ത് ആൻഡ് മെഡിസിൻ ഇംഗ്ലീഷ് വിലാസം https://ml.wikipedia.org/wiki/National_Museum_of_Health_and_Medicine
വാഷിംഗ്‌ടൺ ഡി.സി.ക്ക് സമീപമുള്ള മേരിലാൻഡിലെ സിൽവർ സ്പ്രിംഗിലുള്ള ഒരു മ്യൂസിയമാണ് നാഷണൽ മ്യൂസിയം ഓഫ് ഹെൽത്ത് ആൻഡ് മെഡിസിൻ (എൻഎംഎച്ച്എം).
യുഎസ് ആർമി സർജൻ ജനറൽ വില്യം എ. ഹാമണ്ട് 1862 ൽ ആർമി മെഡിക്കൽ മ്യൂസിയമായി (എ‌എം‌എം) മ്യൂസിയം സ്ഥാപിച്ചു.
ഇത് 1989 ൽ എൻ‌എം‌എച്ച്എം ആയിത്തീർന്നു.
2011 ൽ ആർ‌മിയുടെ ഫോറസ്റ്റ് ഗ്ലെൻ അനെക്സിലെ നിലവിലെ സ്ഥലത്തേക്ക് മാറ്റിസ്ഥാപിച്ചു.
ഡിഫൻസ് ഹെൽത്ത് ഏജൻസിയുടെ (ഡിഎച്ച്എ) ഒരു ഘടകമായ എൻ‌എം‌എച്ച്എം നാഷണൽ ഹെൽത്ത് സയൻസ് കൺസോർഷ്യത്തിലെ അംഗമാണ്.
ചരിത്രം ആർമി മെഡിക്കൽ മ്യൂസിയം ആന്റ് ലൈബ്രറി 1887 മുതൽ 1947 വരെ ആർമി മെഡിക്കൽ മ്യൂസിയം കെട്ടിടത്തിലുണ്ടായിരുന്നു – 1962 മുതൽ 1969 വരെ കെട്ടിടം പൊളിച്ചുമാറ്റപ്പെട്ടു.
അമേരിക്കൻ ആഭ്യന്തരയുദ്ധകാലത്താണ് സൈനിക വൈദ്യശാസ്ത്രത്തിലും ശസ്ത്രക്രിയയിലും ഗവേഷണത്തിനുള്ള മാതൃകകൾ ശേഖരിക്കുന്നതിനുള്ള കേന്ദ്രമായി എ‌എം‌എം സ്ഥാപിതമായത്.
1862-ൽ ഹാമണ്ട് ഈ മേഖലയിലെ മെഡിക്കൽ ഓഫീസർമാരോട് "രോഗാവസ്ഥയിലുള്ള മനുഷ്യ ശരീരത്തിലെ സ്പെസിമനുകൾ ... പ്രൊജക്റ്റുകളും അന്യദ്രവ്യങ്ങളും നീക്കംചെയ്ത്" ശേഖരിക്കാനും പഠനത്തിനായി പുതുതായി സ്ഥാപിച്ച മ്യൂസിയത്തിലേക്ക് കൈമാറാനും നിർദ്ദേശിച്ചു.
എ‌എം‌എമ്മിന്റെ ആദ്യ ക്യൂറേറ്റർ ജോൺ എച്ച്. ബ്രിന്റൺ അറ്റ്ലാന്റിക് യുദ്ധഭൂമി സന്ദർശിക്കുകയും യൂണിയൻ ആർമിയിലുടനീളം ഡോക്ടർമാരിൽ നിന്ന് സംഭാവനകൾ അഭ്യർത്ഥിക്കുകയും ചെയ്തു.
യുദ്ധസമയത്തും ശേഷവും പരിക്കേറ്റ സൈനികരുടെ ചിത്രങ്ങളും വെടിവച്ചുള്ള മുറിവുകളുടെ ഫലങ്ങളും ഛേദിക്കലുകളുടെയും മറ്റ് ശസ്ത്രക്രിയാ നടപടികളുടെയും ഫലങ്ങൾ എ‌എം‌എം സൈന്യാധിപർ എടുത്തു.
ശേഖരിച്ച വിവരങ്ങൾ 1870 നും 1883 നും ഇടയിൽ പ്രസിദ്ധീകരിച്ച കലാപയുദ്ധത്തിന്റെ മെഡിക്കൽ ആന്റ് സർജിക്കൽ ഹിസ്റ്ററി ഓഫ് ദി വാർ ഓഫ് ദി റിബെല്ലിയൻ ആറ് വാല്യങ്ങളായി സമാഹരിച്ചു.
പത്തൊൻപതാം നൂറ്റാണ്ടിന്റെ അവസാനത്തിലും ഇരുപതാം നൂറ്റാണ്ടിന്റെ തുടക്കത്തിലും എ‌എം‌എം സൈന്യാധിപർ വിവിധതരം മെഡിക്കൽ ഗവേഷണങ്ങളിൽ ഏർപ്പെട്ടു.
ഫോട്ടോമിഗ്രാഫിക് ടെക്നിക്കുകളിൽ അവർ മുന്നിട്ടുനിൽക്കുകയും പിന്നീട് ഒരു ലൈബ്രറി, കാറ്റലോഗിംഗ് സംവിധാനം സ്ഥാപിക്കുകയും ചെയ്തു.
ഇത് പിന്നീട് നാഷണൽ ലൈബ്രറി ഓഫ് മെഡിസിൻ (എൻ‌എൽ‌എം) ന്റെ അടിസ്ഥാനമായിത്തീർന്നു.
കൂടാതെ മഞ്ഞ പനിയുടെ കാരണം കണ്ടെത്തുന്നതിനിടയിൽ എ‌എം‌എമ്മിനെ പകർച്ചവ്യാധികളെക്കുറിച്ചുള്ള ഗവേഷണത്തിലേക്ക് നയിച്ചു.
ടൈഫോയ്ഡ് പനി പ്രതിരോധ കുത്തിവയ്പ്പുകളെക്കുറിച്ചുള്ള ഗവേഷണത്തിന് അവർ സംഭാവന നൽകി.
ഒന്നാം ലോകമഹായുദ്ധസമയത്ത് എ‌എം‌എം സൈന്യാധിപർ പ്രതിരോധ കുത്തിവയ്പ്പുകളിലും ലൈംഗിക രോഗങ്ങളെ പ്രതിരോധിക്കാനുള്ള പ്രധാന ശ്രമങ്ങൾ ഉൾപ്പെടെ ആരോഗ്യ വിദ്യാഭ്യാസ കാമ്പെയ്‌നുകളിലും ഏർപ്പെട്ടിരുന്നു.
The former NMHM building (actually the basement of the AFIP building) on the Walter Reed Army Medical Center (WRAMC) garrison, Washington, DC, where it was housed from 1971 to 2011.
രണ്ടാം ലോകമഹായുദ്ധത്തോടെ എ‌എം‌എമ്മിലെ ഗവേഷണങ്ങൾ പാത്തോളജിയിൽ കൂടുതൽ ശ്രദ്ധ കേന്ദ്രീകരിച്ചു.
1946-ൽ എ.എം.എം പുതിയ ആർമി ഇൻസ്റ്റിറ്റ്യൂട്ട് ഓഫ് പാത്തോളജി (എ.ഐ.പി) യുടെ ഒരു വിഭാഗമായി മാറുകയും ഇത് 1949-ൽ ആംഡ് ഫോഴ്‌സ് ഇൻസ്റ്റിറ്റ്യൂട്ട് ഓഫ് പാത്തോളജി (എ.എഫ്.ഐ.പി) ആയി മാറുകയും ചെയ്തു.
1956 ൽ ആ സ്ഥാപനം ആരംഭിച്ചപ്പോൾ എ‌എം‌എമ്മിന്റെ ലൈബ്രറിയും അതിന്റെ ആർക്കൈവുകളുടെ ഒരു ഭാഗവും നാഷണൽ ലൈബ്രറി ഓഫ് മെഡിസിനിലേക്ക് മാറ്റി.
എ.എം.എം തന്നെ 1949-ൽ എ.എഫ്.ഐ.പിയുടെ മെഡിക്കൽ മ്യൂസിയമായും 1974-ൽ ആംഡ് ഫോഴ്‌സ് മെഡിക്കൽ മ്യൂസിയമായും ഒടുവിൽ 1989-ൽ എൻ.എം.എച്ച്.എമ്മും ആയി മാറി.
എല്ലാ വർഷവും "400,000 മുതൽ 500,000 വരെ ആളുകൾ" മ്യൂസിയം സന്ദർശിക്കുന്നു.
എന്നാൽ കൂടുതൽ‌ അവ്യക്തവും പുറത്തേക്കുള്ളതുമായ സൈറ്റുകൾ നീക്കം ചെയ്തതിനു ശേഷം അത് ആപേക്ഷിക അവഗണനയുടെ കാലഘട്ടത്തിലേക്ക് വീണു.
1990 കളോടെ ഇത് പ്രതിവർഷം 40,000 മുതൽ 50,000 വരെ സന്ദർശകരെ മാത്രം ആകർഷിക്കുന്നു.
അവലംബം ↑ ↑ 1 2 ↑ ↑ 1 2 3 ↑ Tanouye, Erik, “National Mall Running Out of Space: Federal Planners Want No More Museums in the 2-mile Strip” Archived 2016-03-04 at the Wayback Machine , Hearst News Service , February 12, 1998.
പുറംകണ്ണികൾ നാഷണൽ മ്യൂസിയം ഓഫ് ഹെൽത്ത് ആൻഡ് മെഡിസിൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) The National Museum of Health and Medicine official website Archived 2022-04-07 at the Wayback Machine Defense Health Agency, J-9 Research and Development, National Museum of Health and Medicine website Archived 2021-05-17 at the Wayback Machine BrainMuseum.org - a partnership of the University of Wisconsin and Michigan State Comparative Mammalian Brain Collections and the National Museum of Health and Medicine James G. Mundie's photographs from The National Museum of Health and Medicine Archived 2009-09-01 at the Wayback Machine C-SPAN American History TV Tour of the National Museum of Health and Medicine's Civil War Collection C-SPAN American History TV Tour of the museum looking at 'Medical History'
നാൻറ്റൗ കൗണ്ടി
തായ്‍വാനിലെ രണ്ടാമത്തെ വലിയ കൗണ്ടിയാണ് നാന്റൗ കൗണ്ടി ( മന്ദാരിൻ പിൻയിൻ : Nantou ഐയിയാന്; ഹൊക്കിഎന് പൊജ് : Lâm-ടാ-koan; ഹക്ക പ്ഫ്സ് : Nam-ഥെ̀ഉ-യെൻ) .
തായ്‌വാനിലെ കരയാൽ ചുറ്റപ്പെട്ട കൗണ്ടി കൂടിയാണിത്.
ഹോവാൻയ തായ്‌വാനീസ് ആദിവാസി പദമായ രാംടൗ എന്ന പദത്തിൽ നിന്നാണ് ഈ കൗണ്ടിയുടെ പേര് ഉരുത്തിരിഞ്ഞത്.
നാന്റോ കൗണ്ടി തായ്‌വാനിലെ ഒരു ഔദ്യോഗിക കൗണ്ടിയാണ്.
ഈ കൗണ്ടിയുടെ പർവത പ്രദേശങ്ങൾ ഇതിനെ ഒരു വിനോദസഞ്ചാര കേന്ദ്രമാക്കിമാറ്റി; ഈ കൗണ്ടിയിലാണ് സൺ മൂൺ തടാകം സ്ഥിതിചെയ്യുന്നത്.
കൗണ്ടിയിലെ അറിയപ്പെടുന്ന മറ്റ് പ്രദേശങ്ങൾ ഹെഹുവാൻഷാൻ, സിറ്റൗ എന്നിവയാണ് .
നാന്റോയിലെ ശ്രദ്ധേയമായ നഗരങ്ങൾ നാന്റോ സിറ്റി , പുലി ടൗ ൺ എന്നിവയാണ്.
നാൻറ്റൗ കൗണ്ടിയിലെ ചിത്രശലഭം വിശാലമായ വാലുള്ള സ്വാലോടൈൽ ബട്ടർഫ്ലൈ ( അഗെഹാന മാരാഹോ ) ആണ്.
തായ്‌വാനിൽ ലഭ്യമായ ഏറ്റവും പ്രശസ്തവും ഉയർന്ന നിലവാരമുള്ളതുമായ ഊലോംഗ് ചായയാണ് നാന്റോയുടെ ടംഗ്-ടിംഗ് ചായ .
ഹാൻ ചൈനീസിന്റെ നാന്ററ്റൗവിലേക്കുള്ള കടന്നുവരവിനുമുൻപ്, അത്യാൽ, ബുനുൻ, ത്സൊഉ എന്നീ ഗോത്രങ്ങൾ മദ്ധ്യ വടക്കൻ നാൻറ്റൗ പ്രദേശങ്ങളിൽ വസിച്ചിരുന്നു.
ഈ ഗ്രൂപ്പുകൾ നാന്റോയിലെ പർവത പ്രദേശങ്ങളുടെ ആദ്യകാല വികസനത്തിന് തുടക്കമിട്ടു.
ടുംഗിംഗ് രാജ്യം
1677 ൽ, കോക്സിംഗയുടെ ഒരു ജനറലായിരുന്ന ലിൻ യിയു നേതൃത്വത്തിൽ, സൈനികരുമായി ഷാലിനാബോയിൽ  (ഇന്നത്തെ സുഷാൻ ) താമസമുറപ്പിക്കാനായി  എത്തി.
ചോഷുയി നദി , മവോലുവോ നദി എന്നിവിടങ്ങളിലൂടെ ഹാൻ ചൈനീസ് നാൻറ്റൗവിൽ പ്രവേശിക്കാൻ തുടങ്ങി.
ജാപ്പനീസ് ഭരണം
1901 ൽ, ജാപ്പനീസ് ഭരണകാലത്ത് സ്ഥാപിതമായ ഇരുപത് പ്രാദേശിക അഡ്മിനിസ്ട്രേറ്റീവ് ഓഫീസുകളിൽ ഒന്നാണ് നാൻറ്റൗ ചോ ( Japanese : 南投廳 , Hepburn : Nanto Chō ) .
1909 ൽ ടോറോകു ചോൗ ( 斗六廳 , Toroku Chō ) ഭാഗം  നാന്റോ ചോയിൽ ലയിപ്പിച്ചു.
1920-ൽ ഒരു പ്രധാന പുന സംഘടന നടന്നു, അതിൽ ഈ പ്രദേശം തായ്ചെ പ്രിഫെക്ചറിനു കീഴിൽ ആധുനിക ചാങ്‌വ കൗണ്ടി, തായ്ചുങ് സിറ്റി എന്നിവയുമായി ചേർന്നു .
തായ്‍വാനിനെ 25 ഒക്ടോബർ 1945 ൽ ജപ്പാൻ റിപ്പബ്ലിക് ഓഫ് ചൈനയ്ക്ക് കൈമാറിയതിനു ശേഷം ഇന്നുവരെ നാൻറ്റൗ കൗണ്ടി തായ്‍വാൻ പ്രൊവിൻസിലെ തായ്ചുങ്ങ് കൗണ്ടിയുടെ ഭരണത്തിൻ കീഴിലാണ് .
1950 ഓഗസ്റ്റ് 16 ന് തായ്ചുങ് കൗണ്ടിയിൽ നിന്ന് വേർപെടുത്തിയാണ് നാന്റോ കൗണ്ടി സ്ഥാപിതമായത്, നാന്റോ ടൗൺ‌ഷിപ്പ് കൗണ്ടി സീറ്റായാണ് ഇത് രൂപകൽപ്പന ചെയ്തത്.
1957 ജൂലൈ 1 ന് നാൻറ്റൗ ടൗൺഷിപ്പിലെ ഷുവോൺ.
1981 ൽ കൗണ്ടി സീറ്റിനെ നാന്റോ ടൗൺ‌ഷിപ്പിൽ നിന്ന് നാന്റോ സിറ്റിയിലേക്ക് ഉയർത്തി .
അതിനുശേഷം 1999 ലാണ് ചി-ചി ഭൂകമ്പം ഉണ്ടായത്.
ഭൂമിശാസ്ത്രം നാന്റോ കൗണ്ടി അഡ്മിനിസ്ട്രേറ്റീവ് ഡിവിഷനുകൾ നാന്റോ കൗണ്ടിയിലെ ഉയർന്ന പർവതങ്ങളിൽ ഒന്നാണ് ഹെഹുവാൻഷാൻ .
നാൻറ്റൗ കൗണ്ടിക്ക് 4,106.436 ച.
ഇതിന് 72 കി.
മി. വീതിയും 92കി.
ഹുവാലിയെൻ കൗണ്ടിക്കുശേഷം രാജ്യത്തെ രണ്ടാമത്തെ വലിയ കൗണ്ടിയാണ് നാൻറ്റൗ കൗണ്ടി.
3,000 മീറ്ററിലധികം ഉയരമുള്ള കൊടുമുടികളുള്ള 41 പർവതങ്ങളുണ്ട് നാൻറ്റൗ കൗണ്ടിയിൽ.
ക്സിൻയി ടൗൺ‌ഷിപ്പിലെ യു പർവ്വതമാണ് നാൻറ്റൗ കൗണ്ടിയിലെ ഏറ്റവും ഉയരമുള്ള പർവ്വതം.
ഈ പർവ്വതം  തായ്‌വാനിലെ തന്നെ ഏറ്റവും ഉയരമുള്ള പർവ്വതമാണ്.
3,952 മീറ്ററാണ് യു പർവ്വതത്തിന്റെ ഉയരം.
നാന്റോ കൗണ്ടി പ്രദേശത്തിന്റെ ഏകദേശം 83% കുന്നുകളും പർവതങ്ങളും നിറഞ്ഞതാണ്.
പർവത പ്രദേശത്ത് പെയ്യുന്ന മഴ ദാദു നദിയിലും ഷുവോഷു നദിയിലും കൂടിച്ചേരുന്നു.
സൺ മൂൺ തടാകം , ബൈ പോണ്ട്, ലിയു പോണ്ട്, സിലിൻ പോണ്ട് എന്നിങ്ങനെ പർവതങ്ങളിലുടനീളം ഉൾനാടൻ കുളങ്ങളും തടാകങ്ങളുമുണ്ട്.
നാന്റോ കൗണ്ടിയിലെ വാർഷിക ശരാശരി താപനില 23ഡിഗ്രി സെൽഷ്യസ് ആണ് .
പർവതങ്ങളിൽ ഇത് 20 ഡിഗ്രി സെൽഷ്യസ് ആണ്.
വാർഷിക ശരാശരി മഴ 1,750 മില്ലി മീറ്ററിൽ താഴെയാണ്.
2,800 മില്ലി മീറ്റർ മഴയാണ് പർവതങ്ങളിൽ ശരാശരി പെയ്യുന്നത്.
മഴക്കാലം ഏപ്രിൽ മുതൽ സെപ്റ്റംബർ വരെയും വരണ്ട സീസൺ ഒക്ടോബർ മുതൽ മാർച്ച് വരെയുമാണ്.
സർക്കാർ നാന്റോ ക .
ണ്ടിയിലെ നിലവിലുള്ള മജിസ്‌ട്രേറ്റ് ലിൻ മിംഗ്-ചെൻ നാന്റോ കൗണ്ടിയിലെ കൗണ്ടി സീറ്റായ നാന്റോ സിറ്റി നാന്റോ കൗണ്ടി കൗൺസിൽ
1 നഗരം, 4 നഗര ടൗൺ‌ഷിപ്പുകൾ‌, 6 ഗ്രാമീണ ടൗൺ‌ഷിപ്പുകൾ‌, 2 പർ‌വ്വത പ്രദേശ ടൗൺ‌ഷിപ്പുകൾ‌, 128 ഗ്രാമങ്ങൾ‌, 133 അയൽ‌പ്രദേശങ്ങൾ‌ എന്നിവ അടങ്ങിയതാണ് നാൻറ്റൗ കൗണ്ടി.
നാന്റോ കൗണ്ടി ഗവൺമെന്റും നാന്റോ കൗണ്ടി കൗൺസിലും ഉള്ള കൗണ്ടിയുടെ സീറ്റാണ് നാന്റോ സിറ്റി .
ലിൻ മിങ്-ചെൻ ഓഫ് കുവോമിൻതാംഗ് ആണ് നാൻറ്റൗ കൗണ്ടിയുടെ ജഡ്ജി.
അഡ്മിനിസ്ട്രേറ്റീവ് ഡിവിഷനുകൾ തരം പേര് ചൈനീസ് തായ്‌വാനീസ് ഹക്ക ഫോർമോസൻ നഗരം നാന്റോ സിറ്റി 南投 市 Lâm-tâu നാം-ത നഗര ടൗൺഷിപ്പുകൾ കോട്ടൂൺ 草屯 鎮 Chháu-tūn ച-തൻ ജിജി 集集 鎮 Chi̍p-chi̍p Si̍p-si̍p പുലി 埔里 鎮 Po͘-lí Phû-lî ജുഷാൻ (സുഷാൻ) 竹山 鎮 Tek-san സുക്-സാൻ ഗ്രാമീണ ടൗൺഷിപ്പുകൾ ഗ്യൂസിംഗ് (ഗുവോക്സിംഗ്) 國姓 鄉 Kok-sèng കോയറ്റ്-സിയാങ് ലുഗു 鹿谷 鄉 Lo̍k-kok ലുക്ക്-കുക്ക് മിങ്ജിയാൻ 名間 鄉 Bêng-kan മിയാങ്-കിയാൻ ഷൂയിലി (ഷൂലി) 水里 鄉 Chúi-lí Súi-lî യൂച്ചിച്ച് (യൂച്ചി) 魚池 鄉 Hî-tî Ǹg-tshṳ̀ ഖാബിസെ താവോ ജോങ്‌ലിയാവോ (സോങ്‌ലിയാവോ) 中寮 鄉 Tiong-liâu ചാങ്-ലിസു പർവ്വത ടൗൺഷിപ്പുകൾ റെൻ-ഐ (റെൻ‌ഐ) 仁愛 鄉 Jîn-ài യാൻ-ഒയി അറ്റയാൽ, ബുനുൻ, സീദിക് സിൻ‌യി (സിൻ‌യി) 信義 鄉 Sìn-gī സിൻ‌-എൻ‌ജി നെഹുന്പു-സിയാങ് ബുനുന്
ബന്ധപ്പെട്ട ഉപവിഭാഗങ്ങളിലെ ഹക്ക, ഫോർമോസൻ ഭാഷകളുടെ നിയമപരമായ ഭാഷാ നിലയെ നിറങ്ങൾ സൂചിപ്പിക്കുന്നു.
2016 ലെ റിപ്പബ്ലിക് ഓഫ് ചൈന ലെജിസ്ലേറ്റീവ് തെരഞ്ഞെടുപ്പ് വേളയിൽ ലെജിസ്ലേറ്റീവ് യുവാനിലുണ്ടായിരുന്ന രണ്ട് സീറ്റുകളിൽ നിന്ന് രണ്ട് കുമിന്റാങ് നിയമസഭാംഗങ്ങളെ നാന്റോ കൗണ്ടി തെരഞ്ഞെടുത്തു.
±% 1985 5,35,572 — 1990 5,36,479 +0.2% 1995 5,46,517 +1.9% 2000 5,41,537 −0.9% 2005 5,35,205 −1.2% 2010 5,26,491 −1.6% 2015 5,09,490 −3.2% Source: ജനസംഖ്യ
2014 ജനുവരിയിലെ കണക്കനുസരിച്ച് 517,037 ആളുകളാണ് നാന്റോ കൗണ്ടിയിലുള്ളത്.
കൗണ്ടിയുടെ ഔദ്യോഗിക ഭാഷ മന്ദാരിൻ ആണ് .
തായ്‌വാനീസ് , ഹക്ക , ഇംഗ്ലീഷ്, ആദിവാസി ഭാഷകളും സംസാരിക്കുന്നു.
വിദ്യാഭ്യാസം ദേശീയ ചി നാൻ സർവകലാശാല
2 കോളേജുകൾ, 13 സീനിയർ ഹൈ, വൊക്കേഷണൽ സ്കൂളുകൾ, 30 ജൂനിയർ ഹൈസ്കൂളുകൾ, 149 പ്രാഥമിക വിദ്യാലയങ്ങൾ, 106 കിന്റർഗാർട്ടനുകൾ, 84 ഡേ കെയർ സെന്ററുകൾ എന്നിവ കൗണ്ടിയിൽ ഉണ്ട്.
നാഷണൽ ചി നാഷണൽ യൂണിവേഴ്സിറ്റി, നാൻ കൈ യൂണിവേഴ്സിറ്റി ഓഫ് ടെക്നോളജി എന്നിവയാണ് കൗണ്ടിയിലെ ശ്രദ്ധേയമായ സർവ്വകലാശാലകൾ.
എനർജി മിങ്‌ടാൻ‌ പമ്പ്‌ഡ് സ്റ്റോറേജ് ജലവൈദ്യുത നിലയം
നാന്റോ കൗണ്ടിയിൽ തായ്‌വാനിലെ ആദ്യത്തെ പമ്പ്-സ്റ്റോറേജ് ജലവൈദ്യുത നിലയമായ ടാകുവാൻ പമ്പ്ഡ് സ്റ്റോറേജ് ജലവൈദ്യുത നിലയം 1985 ൽ  സ്ഥാപിച്ചു.
ഇതിന് 1,008 മെഗാവാട്ട് ശേഷിയുണ്ട്.
1,602 മെഗാവാട്ട് ശേഷിയുള്ള തായ്‌വാനിലെ ഏറ്റവും വലിയ പമ്പ്-സ്റ്റോറേജ് ജലവൈദ്യുത നിലയമായ മിങ്‌ടാൻ പമ്പ്ഡ് സ്റ്റോറേജ് ജലവൈദ്യുത നിലയവും ഇവിടെയുണ്ട് .
രണ്ട് വൈദ്യുതി നിലയങ്ങളും ഷുവെലി നദിയിൽ ഷുവെലി ടൗൺഷിപ്പിലാണ് സ്ഥിതിചെയ്യുന്നത് .
നാൻറ്റൗ കൗണ്ടിയിലെ പ്രധാന വിനോദസഞ്ചാര കേന്ദ്രങ്ങൾ താഴെപ്പറയുന്നവയാണ്.
ഫോർമോസൻ ആദിവാസി സംസ്കാര ഗ്രാമം ചുങ് തായ് ചാൻ മൊണാസ്ട്രി പേപ്പർ ഡോം ഫോങ്‌വാങ്‌ഗു പക്ഷി, പരിസ്ഥിതി പാർക്ക് ഫോർമോസൻ ആദിവാസി സംസ്കാര ഗ്രാമം ജുഫാംഗ് ഹാൾ ലാലു ദ്വീപ് മിംഗ് ഷാൻ റിസോർട്ട് നാന്റോ കൗണ്ടി കൾച്ചർ പാർക്ക് ക്വിംഗ്ജിംഗ് ഫാം ഷാൻലിൻസി ഫോറസ്റ്റ് റിക്രിയേഷൻ ഏരിയ സൺ മൂൺ തടാകം ടാരോകോ നാഷണൽ പാർക്ക് വുഷെ സംഭവ മെമ്മോറിയൽ പാർക്ക് സിറ്റ ou പ്രകൃതി വിദ്യാഭ്യാസ മേഖല യുഷൻ നാഷണൽ പാർക്ക് ഗതാഗതം ചെചെംഗ് സ്റ്റേഷൻ റെയിൽ
നാൻറ്റൗ കൗണ്ടിലൂടെ കടന്നുപോകുന്ന റെയിൽവേ ലൈനാണ് ജിജി ലൈൻ ഓഫ് തായ്വാൻ റെയിൽവേ.
ചെചെങ്, ജിജി, ലോങ്ങ്ക്വാ‍ൻ, ഷുവോഷുയി സ്റ്റേഷ‍ൻ എന്നിവയാണ് ഇവിടത്തെ റെയിൽവേ സ്റ്റേഷനുകൾ.
ഇതും കാണുക ചൈന റിപ്പബ്ലിക്കിന്റെ അഡ്മിനിസ്ട്രേറ്റീവ് ഡിവിഷനുകൾ അവലംബങ്ങൾ ബാഹ്യ ലിങ്കുകൾ നാന്റോ കൗണ്ടി സർക്കാർ Archived 2011-09-27 at the Wayback Machine
നിഖിൽ കുമാർ ഇംഗ്ലീഷ് വിലാസം https://ml.wikipedia.org/wiki/Nikhil_Kumar
കേരളത്തിന്റെ കേരളത്തിന്റെ 21-ാം ഗവർണർ ആയിരുന്നു നിഖിൽ കുമാർ (ജനനം :15 ജൂലൈ 1941).
2009 ഒക്ടോബർ മുതൽ നാഗാലാൻഡ് ഗവർണറായി സേവനമനുഷ്ടിക്കവെയാണ് കേരള ഗവർണറായി നിയമിക്കപ്പെടുന്നത്.
2013 മാർച് 23 നാണ് കേരളത്തിൽ ചുമതലയേറ്റത് .
പതിനാലാം ലോക്സഭയിൽ (2004-2009) ബിഹാറിലെ ഔറംഗാബാദിൽ നിന്നുള്ള എം.പി.യുമായിരുന്നു നിഖിൽ കുമാർ.
ബീഹാർ മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന സത്യേന്ദ്ര നാരായൺ സിൻഹയുടെയും ബിഹാറിലെ വൈശാലി മണ്ഡലത്തിൽനിന്നുള്ള ലോക്‌സഭാംഗമായിരുന്ന കിഷോരി സിൻഹയുടെയും മകനാണ്.
ബീഹാറിലെ ആദ്യ ഉപ മുഖ്യമന്ത്രിയും ധനകാര്യ വകുപ്പു മന്ത്രിയുമായിരുന്നു മുത്തച്ഛൻ  ' ബീഹാർ വിഭൂതി ' എന്നറിയപ്പെട്ടിരുന്ന അനുഗ്രഹ് നാരായൺ സിൻഹ .
അലഹബാദ് സർവകലാശാലയിൽ നിന്നും ചരിത്രത്തിൽ ബിരുദാനന്തര ബിരുദം നേടി.
1963 ബാച്ചിലെ ഐ.പി.എസ്. ഉദ്യോഗസ്ഥനായ നിഖിൽ കുമാർ മുൻ ഡൽഹി പോലീസ് കമ്മീഷണറായിരുന്നു.
ഐ.ടി.ബി.പി യുടെയും എൻ.എസ്.ജി.യുടെയും ഡയറക്ടർ ജനറലായും സേവനം അനുഷ്ഠിച്ചിട്ടുണ്ട്.
ഭാര്യ ശ്യാമാസിങ്ങ് ബിഹാറിലെ ഔറംഗബാദ് മണ്ഡലത്തിൽ നിന്ന് ലോക്‌സഭാംഗമായിട്ടുണ്ട്.
കാർഷികമേഖലയിലെ ഉൽപ്പാദനം വർധിപ്പിക്കുന്നതുമായി ബന്ധപ്പെട്ട ശുപാർശകൾ സമർപ്പിക്കാൻ രാഷ്ട്രപതി രൂപീകരിച്ച ഗവർണർമാരുടെ സമിതിയിൽ അംഗമായിരുന്നു.
പുരസ്കാരങ്ങൾ നീലചക്ര പുരസ്കാരം രാഷ്ട്രപതിയുടെ പൊലീസ് മെഡൽ(1978ലും 1985ലും) അവലംബം ↑ ↑ ↑ ↑ ↑
പുറം കണ്ണികൾ Brief Profile of Nikhil Kumar,Governor of Nagaland
നിയമവിരുദ്ധ പ്രവർത്തന നിരോധന നിയമം
യു.എ.പി.എ അടക്കമുള്ള ഭീകരനിയമങ്ങളെ കുറിച്ച്  പൗരസമൂഹം ഏറെ ചർച്ച ചെയ്യുന്നുണ്ട്.
ഇന്ത്യയിൽ ഇപ്പോൾ ദേശവ്യാപകമായി നിലനിൽക്കുന്ന നിയമങ്ങളിൽ ഏറെ വിമർശിക്കപ്പെട്ട ഒന്നാണ്‌ UAPA അഥവാ Unlawful Activities Prevention Act ,2008.
സ്വതന്ത്ര ഇന്ത്യയിൽ പല കാലങ്ങളിലായി വ്യത്യസ്ത ഭീകര നിയമങ്ങൾ അവതരിപ്പിക്കപ്പെട്ടിട്ടുണ്ട്‌.
ആദ്യം TADA ( Terrorist and Disruptive Activities (Prevention) Act ), അതിനു ശേഷം POTA ( Prevention of Terrorism Act, 2002) എന്നിങ്ങനെ തീവ്രവാദ വിരുദ്ധതയുടെ പേരിൽ ഭീകരനിയമങ്ങൾ നിലവിൽ വന്നു.
പിന്നീട് പൗരസമൂഹത്തിൽ നിന്നുണ്ടായ പ്രതിഷേധങ്ങൾ മൂലം അവ പിൻവലിക്കുകയാണുണ്ടായത്.
1967-ൽ നിലവിൽ വന്ന ഒരു ഭീകരനിയമമാണ്‌ ( draconian law) യു.എ.പി.എ. തുടർന്ന് 2004-ൽ ഭേദഗതിവരുത്തി.
ബോംബെ ഭീകരാക്രമണത്തിന്റെ മറപിടിച്ച് കൊണ്ട് മുഴുവൻ സഭയെയും
‘ഭീകരവാദത്തിനെതിരെ’ അണിനിരത്തി കൂടുതൽ കർക്കശ വ്യവസ്ഥകളോടും നേരത്തെ പിൻവലിച്ച POTA യുടെ അടക്കം വകുപ്പുകൾ ചേർത്ത് കൊണ്ട് യു.പി.എ സർക്കാർ ചുട്ടെടുത്തതാണ് ഇന്ന് കാണുന്ന ഈ ഭീകരനിയമം.
ഇംഗ്ലീഷ് വിലാസം https://ml.wikipedia.org/wiki/Unlawful_Activities_(Prevention)_Act ഇംഗ്ലീഷ് വിലാസം https://ml.wikipedia.org/wiki/Unlawful_Activities_(Prevention)_Act
ഇന്ത്യയിൽ സംഘടനകൾ നിയമവിരുദ്ധപ്രവർത്തനത്തിലേർപ്പെടുന്നത് തടയുക എന്ന ഉദ്ദേശത്തോടെ തയ്യാറാക്കിയ നിയമമാണ് നിയമവിരുദ്ധ പ്രവർത്തന നിരോധന നിയമം - അൺലോഫുൾ ആക്റ്റിവിറ്റീസ് (പ്രിവെൻഷൻ) ആക്റ്റ് .
രാജ്യത്തിന്റെ അഖണ്ഡതയ്ക്കും പരമാധികാരത്തിനുമെതിരായ പ്രവർത്തനങ്ങൾ കൈകാര്യം ചെയ്യുക എന്നതാണ് ഈ നിയമത്തിന്റെ പ്രധാന ലക്ഷ്യം.
ദേശീയോദ്ഗ്രഥന കൗൺസിൽ രാജ്യത്തിന്റെ കെട്ടുറപ്പും പർമാധികാരവും സംരക്ഷിക്കുന്നതിനായി ന്യായമായ നിയന്ത്രണങ്ങൾ ഏർപ്പെടുത്തുന്നതിന്റെ വിവിധ വശങ്ങൾ പഠിക്കാനായി ഒരു നാഷണൽ ഇന്റഗ്രേഷൻ കമ്മിറ്റിയെ നിയമിക്കുകയുണ്ടായി.
ഈ കമ്മിറ്റിയുടെ ശുപാർശകൾ പഠിച്ചതിൽ നിന്ന് 1963-ൽ ഭരണഘടനയുടെ പതിനാറാം ഭേദഗതി നിയമം പാസാക്കി.
ഇത് രാജ്യത്തിന്റെ പരമാധികാരവും അഘണ്ഡതയും സംരക്ഷിക്കുവാനായി ആവശ്യമായ നിയന്ത്രണങ്ങൾ ഏർപ്പെടുത്താൻ നിയമനിർമ്മാണം നടത്താനുള്ള അവകാശം ഭരണകൂടത്തിനു നൽകി.
ഇതെത്തുടർന്നാണ് അൺലോഫുൾ ആക്റ്റിവിറ്റീസ് (പ്രിവെൻഷൻ) ബിൽ പാർലമെന്റിൽ കൊണ്ടുവന്നത്.
യു.എ.പി.എ പ്രയോഗിക്കുമ്പോൾ ‘പിഴവും’,’ ജാഗ്രതക്കുറവും’ എല്ലാംസംഭവിക്കുന്നുവെന്നാണ് പൊതുവെ നിലനിൽക്കുന്ന ഒരു ഭാഷ്യം.
പക്ഷെ , നിയമം തന്നെ നീതിയെ അട്ടിമറിക്കുകയും ഭരണഘടനാധിഷ്ഠിതമായ നിയമവാഴ്ചയെ വെല്ലുവിളിക്കുന്നുമുണ്ട് .
ക്രിമിനൽ നടപടി ക്രമത്തിലെ കസ്റ്റഡി 15 ദിവസവും അധിക കസ്റ്റഡി 30 ദിവസവുമാകുമ്പോൾ യു.എ.പി.എ പ്രകാരം അറസ്റ്റ് ചെയ്യപ്പെട്ടാൽ 30 ദിവസം കസ്റ്റഡിയും 90 ദിവസം അധിക കസ്റ്റഡിയുമായി നീളും.
ഇങ്ങനെ കുറ്റപത്രം പോലും സമർപ്പിക്കാതെ 180 ദിവസം വരെ കുറ്റാരോപിതരെ ജയിലിലിടാൻ കഴിയും.
ഇനി കുറ്റപത്രം സമർപ്പിച്ചാലോ, അനിശ്ചിതമായി വിചാരണയില്ലാതെ ജയിൽ വാസം നീളും.
ജാമ്യം എന്ന അടിസ്ഥാന അവകാശത്തെ പോലും ഈ നിയമം റദ്ദ് ചെയ്യുന്നു.